cyanic-selkie/wikianc huggingface dataset:
Διοργανώσεις Ε.Π.Σ. Χίου 2014–15
Η πρωταθλήτρια ομάδα της ΕΠΣ Χίου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Χίου, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2014–15, η δομή του πρωταθλήματος της Ε.Π.Σ. Χίου είναι η εξής:
Α΄ Κατηγορία
Τον τίτλο του πρωταθλήματος κατέκτησε η ομάδα Κανάρης Νενήτων.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Χίου. Η διοργάνωση ξεκίνησε στις 13 Σεπτεμβρίου του 2014 και ολοκληρώθηκε στις 21 Φεβρουαρίου του 2015 με τον τελικό. Το κύπελλο κατέκτησε ο Π.Ο. Δάφνη Δαφνώνα.
Σούπερ Καπ
Στο θεσμό του σούπερ καπ συμμετέχουν η εκάστοτε πρωταθλήτρια και κυπελλούχος της προηγούμενης περιόδου της Ε.Π.Σ. Χίου. Το τρόπαιο κατέκτησε η ομάδα Π.Ο. Δάφνη Δαφνώνα.
Εξωτερικοί σύνδεσμοι
Κατηγορία:Ε.Π.Σ. Χίου Κατηγορία:Εγχώρια ποδοσφαιρικά πρωταθλήματα 2014–2015 Κατηγορία:Εγχώρια ποδοσφαιρικά κύπελλα 2014-2015
Ο μαγκούφης (ταινία)
Ο μαγκούφης είναι ελληνική κωμική ταινία που γυρίστηκε το 1959, αλλά προβλήθηκε το 1962, σε σκηνοθεσία Τζανή Αλιφέρη και σενάριο των Πάνου Παπαδούκα και Βασίλη Σπυρόπουλου. Πρωταγωνιστούν οι Μίμης Φωτόπουλος, Γεωργία Βασιλειάδου και Μάρθα Βούρτση.
Πλοκή
Ο Βασιλάκης (Μίμης Φωτόπουλος) είναι φανατικός κατά του γάμου. Μένει στην Αθήνα, ως νοικάρης στο σπίτι της Φωτεινής (Γεωργία Βασιλειάδου), η οποία δεν κάνει τίποτε άλλο από το να τον παροτρύνει να παντρευτεί. Μάλιστα έχει βάλει σκοπό να τον παντρέψει με την Καίτη (Μάρθα Βούρτση), μια υπάλληλο στο μαγαζί του Βασιλάκη, η οποία τον αγαπά πραγματικά, ενώ ο Βασιλάκης δεν το έχει καταλάβει. Κάποια στιγμή, με τη συνεχή πλύση εγκεφάλου, ο Βασιλάκης αρχίζει να αλλάζει ιδέες και ρωτάει παντρεμένους φίλους και γνωστούς για τον έγγαμο βίο τους.
Όταν η Φωτεινή πηγαίνει για Χριστούγεννα στη Θεσσαλονίκη, ο Βασιλάκης τυχαίνει να αρρωστήσει, και μην έχοντας κανέναν να τον φροντίσει, δέχεται την περιποίηση και τη φροντίδα της Καίτης. Έτσι, σιγά-σιγά αναπτύσσεται μεταξύ τους ένα αίσθημα και η νέα χρονιά τους βρίσκει αγκαλιασμένους. Ο Βασιλάκης θέλει να ζητήσει σε γάμο την Καίτη, μη γνωρίζοντας ότι πρόκειται για την κοπέλα που του προξένευε η Φωτεινή. Και όταν ο Βασιλάκης της ανακοινώνει τα νέα, εκείνη του φανερώνει ότι του έλεγε για την Καίτη. Τότε, ο Βασιλάκης, θεωρώντας ότι τον ξεγέλασαν ακυρώνει τον αρραβώνα.
Η Καίτη φεύγει από το μαγαζί και σχεδιάζει να φύγει με τη μητέρα της για την Αυστραλία, όπου μένει ο αδερφός της, ο οποίος της προξενεύει ένα γαμπρό. Ο Βασιλάκης μετανιώνει για την αθέτηση του λόγου και ζητάει στην Καίτη να παντρευτούν. Όταν εκείνη αρνείται, ο Βασιλάκης ετοιμάζεται να πουλήσει την επιχείρηση και να αλλάξει σπίτι, αλλά χάρη στην επέμβαση της Φωτεινής οι δυο τους οδηγούνται τελικά σε γάμο.
Παραγωγή
Τη μουσική της ταινίας έχει επιμεληθεί ο Γιώργος Κατσαρός.
Ανάμεσα στους ήρωες της ταινίας υπάρχει και ένα σκυλί, που συντροφεύει τον Βασιλάκη και οι δυο τους είναι οι καλύτεροι φίλοι.
Η ταινία προβλήθηκε στις κινηματογραφικές αίθουσες τη σεζόν 1961-1962 και, κόβοντας 25.485 εισιτήρια, κατατάχθηκε στην 27η ανάμεσα θέση σε 68 ταινίες της ίδιας σεζόν.
Δείτε επίσης
Κατηγορία:Ελληνικές ταινίες Κατηγορία:Ταινίες του 1959 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές κωμικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες με μουσική σύνθεση Γιώργου Κατσαρού Κατηγορία:Ελληνικές αισθηματικές κωμικές ταινίες
HTML
Η HTML γράφεται υπό μορφή στοιχείων HTML τα οποία αποτελούνται από ετικέτες (tags), οι οποίες περικλείονται μέσα σε σύμβολα «μεγαλύτερο από» και «μικρότερο από» (για παράδειγμα ), μέσα στο περιεχόμενο της ιστοσελίδας. Οι ετικέτες HTML συνήθως λειτουργούν ανά ζεύγη (για παράδειγμα και ), με την πρώτη να ονομάζεται ετικέτα έναρξης και τη δεύτερη ετικέτα λήξης (ή σε άλλες περιπτώσεις ετικέτα ανοίγματος και ετικέτα κλεισίματος αντίστοιχα). Ανάμεσα στις ετικέτες, οι σχεδιαστές ιστοσελίδων μπορούν να τοποθετήσουν κείμενο, πίνακες, εικόνες κλπ.
Ο σκοπός ενός περιηγητή ιστού είναι να διαβάζει τα έγγραφα HTML και να τα συνθέσει σε σελίδες που μπορεί κανείς να διαβάσει ή να ακούσει. Ο browser δεν εμφανίζει τις ετικέτες HTML, αλλά τις χρησιμοποιεί για να παρουσιάσει το περιεχόμενο της σελίδας.
Τα στοιχεία της HTML χρησιμοποιούνται για να κτίσουν όλους του ιστότοπους. Η HTML επιτρέπει την ενσωμάτωση εικόνων και άλλων αντικειμένων μέσα στη σελίδα, και μπορεί να χρησιμοποιηθεί για να εμφανίσει διαδραστικές φόρμες. Παρέχει τις μεθόδους δημιουργίας δομημένων εγγράφων (δηλαδή εγγράφων που αποτελούνται από το περιεχόμενο που μεταφέρουν και από τον κώδικα μορφοποίησης του περιεχομένου) καθορίζοντας δομικά σημαντικά στοιχεία για το κείμενο, όπως κεφαλίδες, παραγράφους, λίστες, συνδέσμους, παραθέσεις και άλλα. Μπορούν επίσης να ενσωματώνονται σενάρια εντολών σε γλώσσες όπως η JavaScript, τα οποία επηρεάζουν τη συμπεριφορά των ιστοσελίδων HTML και από στατικές τις κάνουν διαδραστικές.
Οι Web browsers μπορούν επίσης να αναφέρονται σε στυλ μορφοποίησης CSS για να ορίζουν την εμφάνιση και τη διάταξη του κειμένου και του υπόλοιπου υλικού. Η Κοινοπραξία του Παγκοσμίου Ιστού, ο οποίος δημιουργεί και συντηρεί τα πρότυπα για την HTML και τα CSS, ενθαρρύνει τη χρήση των CSS αντί διαφόρων στοιχείων της HTML για σκοπούς παρουσίασης του περιεχομένου.
Ιστορία
μικρογραφία|δεξιά|Το ιστορικό λογότυπο, από το W3C.
Προέλευση
μικρογραφία|δεξιά|κατακόρυφα|Ο [[Τιμ Μπέρνερς Λι]]
Το 1980, ο φυσικός Τιμ Μπέρνερς Λι, ο οποίος εργαζόταν στο CERN, επινόησε το ENQUIRE, ένα σύστημα χρήσης και διαμοιρασμού εγγράφων για τους ερευνητές του CERN, και κατασκεύασε ένα πρωτότυπό του. Αργότερα, το 1989, πρότεινε ένα σύστημα βασισμένο στο διαδίκτυο, το οποίο θα χρησιμοποιούσε υπερκείμενο. Έτσι, έφτιαξε την προδιαγραφή της HTML και έγραψε τον browser και το λογισμικό εξυπηρετητή στα τέλη του 1990. Τον ίδιο χρόνο, ο Μπέρνερς Λι και ο μηχανικός συστημάτων πληροφορικής του CERN Robert Cailliau συνεργάστηκαν σε μια κοινή προσπάθεια εύρεσης χρηματοδότησης, αλλά το έργο δεν υιοθετήθηκε ποτέ επίσημα από το CERN. Στις προσωπικές του σημειώσεις από το 1990, ο Μπέρνερς Λι αριθμεί «μερικές από τις πολλές χρήσεις του υπερκειμένου», όπως την γενική παρουσίαση πληροφοριών (π.χ. μια εγκυκλοπαίδεια), στοχευμένη δημοσίευση (κείμενα βοήθειας, τεκμηρίωσης, εκπαίδευσης, κλπ) μέχρι ακόμα και για καταγραφή προσωπικών σημειώσεων.
Πρώτες προδιαγραφές
Η πρώτη δημόσια διαθέσιμη περιγραφή της HTML ήταν ένα έγγραφο με το όνομα Ετικέτες HTML, το οποίο πρωτοαναφέρθηκε στο Διαδίκτυο από τον Μπέρνερς Λι στα τέλη του 1991. Περιέγραφε τα 20 στοιχεία τα οποίο αποτελούσαν τον αρχικό και σχετικά απλό σχεδιασμό της HTML. Εκτός από την ετικέτα υπερσυνδέσμου, οι υπόλοιπες ήταν έντονα επηρεασμένες από την SGMLguid, μια μορφή δημιουργίας τεκμηρίωσης, φτιαγμένη στο CERN και βασισμένη στην SGML. Δεκατρία από εκείνα τα αρχικά στοιχεία υπάρχουν ακόμα σήμερα στην HTML 4.
Ο Μπέρνερς Λι θεώρησε την HTML ως μια υλοποίηση του SGML. Αυτό ορίστηκε και επίσημα από το Internet Engineering Task Force (IETF) με τη δημοσίευση της πρώτης πρότασης για μια προδιαγραφή της HTML, στα μέσα του 1993, η οποία περιλάμβανε και έναν Ορισμό τύπου εγγράφου (DTD, Document Type Definition) της SGML, ο οποίος όριζε την γραμματική. Αυτό το πρόχειρο έληξε μετά την πάροδο έξι μηνών, αλλά περιέχει κάτι αξιοσημείωτο: την αναγνώριση της ετικέτας του NCSA Mosaic για την ενσωμάτωση εικόνων μέσα στο κείμενο, η οποία αντικατοπτρίζει την φιλοσοφία του IETF για ενσωμάτωση επιτυχημένων πρωτότυπων μέσα στα πρότυπα. Κάτι παρόμοιο περιείχε και το ανταγωνιστικό πρόχειρο του Dave Raggett, «HTML+ (Hypertext Markup Format)», από τα τέλη του, το οποίο πρότεινε την προτυποποίηση μερικών ήδη υλοποιημένων δυνατοτήτων, όπως οι πίνακες και οι φόρμες.
Μετά την λήξη των πρόχειρων HTML και HTML+, στις αρχές του 1994, το IETF δημιούργησε την Ομάδα Εργασίας για την HTML, η οποία το 1995 ολοκλήρωσε την «HTML 2.0», με την πρόθεση να αποτελέσει την πρώτη προδιαγραφή πάνω στην οποία θα βασίζονταν οι μελλοντικές υλοποιήσεις. Η HTML 2.0 δημοσιεύτηκε ως RFC 1866, και περιείχε ιδέες από τα πρόχειρα HTML και HTML+. Η αρίθμηση 2.0 σκόπευε απλά να ξεχωρίσει την νέα έκδοση από τα πρόχειρα που προηγήθηκαν.
Η περαιτέρω ανάπτυξη κάτω από την επίβλεψη του IETF καθυστέρησε λόγω σύγκρουσης απόψεων. Από το 1996 και μετά, οι προδιαγραφές της HTML τηρούνται, μαζί με την σύμφωνη γνώμη των δημιουργών του λογισμικού, από το World Wide Web Consortium (W3C). Ωστόσο, το 2000 η HTML έγινε επίσης παγκόσμιο πρότυπο (ISO/IEC 15445:2000). Η τελευταία προδιαγραφή της HTML, η HTML 4.01 δημοσιεύτηκε από το W3C το 1999, και το 2001 δημοσιεύτηκαν επίσης και τα λάθη και οι παραλείψεις της (errata).
Χρονικό εκδόσεων πρόχειρων της HTML
μικρογραφία|δεξιά|Το λογότυπο της HTML 5
Εκδόσεις της XHTML
Η XHTML είναι ξεχωριστή γλώσσα η οποία ως αναδιαμόρφωση της HTML 4.01 με χρήση της XML 1.0. Συνεχίζει να αναπτύσσεται:
Σήμανση
Η σήμανση HTML αποτελείται από μερικά βασικά συστατικά, συμπεριλαμβανομένων των στοιχείων (και των ιδιοτήτων τους), τους βασισμένους σε χαρακτήρες τύπους δεδομένων, τις αναφορές χαρακτήρων και τις αναφορές οντοτήτων. Ένα ξεχωριστό σημαντικό συστατικό είναι η δήλωση τύπου εγγράφου (document type declaration), η οποία ορίζει στο πρόγραμμα περιήγησης (browser) τον τρόπο εμφάνισης της σελίδας.
Στην HTML, το πρόγραμμα Hello world, ένα συνηθισμένο πρόγραμμα υπολογιστή που χρησιμεύει για τη σύγκριση γλωσσών προγραμματισμού, γλωσσών σεναρίων και γλωσσών σήμανσης, φτιάχνεται με 9 γραμμές κώδικα, παρότι οι νέες γραμμές είναι προαιρετικές στην HTML: (Το κείμενο ανάμεσα στο και το  περιγράφει την ιστοσελίδα, και το κείμενο μεταξύ του  και του  είναι το ορατό μέρος της. Το σημασμένο κείμενο <title >Hello HTML</title> καθορίζει τον τίτλο που θα εμφανίζεται στην μπάρα τίτλου του browser.)
Η δήλωση τύπου εγγράφου (το <!DOCTYPE html>) στον πιο πάνω κώδικα είναι για την HTML5. Αν δεν συμπεριλαμβάνεται η δήλωση, τότε μερικοί browser θα καταφύγουν στην λειτουργία quirks για την εμφάνιση της σελίδας.
Στοιχεία
Τα έγγραφα HTML αποτελούνται από στοιχεία HTML τα οποία στην πιο γενική μορφή τους έχουν τρία συστατικά: ένα ζεύγος από ετικέτες, την «ετικέτα εκκίνησης» και την «ετικέτα τερματισμού», μερικές ιδιότητες μέσα στην ετικέτα εκκίνησης, και τέλος το κείμενο ή το γραφικό περιεχόμενο μεταξύ των ετικετών, το οποίο μπορεί να περιλαμβάνει και άλλα στοιχεία εμφωλευμένα μέσα του. Το στοιχείο HTML μπορεί να είναι οτιδήποτε ανάμεσα στις ετικέτες εκκίνησης και τερματισμού. Τέλος, κάθε ετικέτα περικλείεται σε σύμβολα «μεγαλύτερο από» και «μικρότερο από», δηλαδή < και >.
Επομένως, η γενική μορφή ενός στοιχείου HTML είναι:. Μερικά στοιχεία HTML περιγράφονται ως άδεια ή κενά στοιχεία, έχουν τη μορφή, και δεν έχουν καθόλου περιεχόμενο. Το όνομα κάθε στοιχείου HTML είναι το ίδιο όνομα που χρησιμοποιείται στις αντίστοιχες ετικέτες. Το όνομα της ετικέτας τερματισμού ξεκινά με μια πλάγια «/», η οποία παραλείπεται στα άδεια στοιχεία. Τέλος, αν δεν αναφέρονται ρητά οι ιδιότητες ενός στοιχείου, τότε χρησιμοποιούνται οι προεπιλογές σε κάθε περίπτωση.
Παραδείγματα στοιχείων
Κεφαλίδα του εγγράφου HTML:. Συνήθως περιέχει τον τίτλο, π.χ.: Επικεφαλίδες: οι επικεφαλίδες στην HTML ορίζονται με τις ετικέτες έως  :
Παράγραφοι: Αλλαγή γραμμής:. Η διαφορά ανάμεσα στο και το  είναι ότι το «br» αλλάζει γραμμή χωρίς να αλλάζει την σημαντική δομή της σελίδας, ενώ το «p» τεμαχίζει τη σελίδα σε παραγράφους. Το «br» είναι ένα άδειο στοιχείο, δηλαδή δεν έχει περιεχόμενο, ούτε και χρειάζεται ετικέτα τερματισμού. Αυτός είναι ένας σύνδεσμος σε HTML: Για τη δημιουργία του χρησιμοποιείται η ετικέτα. Η ιδιότητα  περιέχει τη σελίδα προορισμού του συνδέσμου.
Σχόλια:  ορίζει τον στόχο του συνδέσμου. Για παράδειγμα, η σήμανση HTML <a >Βικιπαίδεια</a> εμφανίζει το κείμενο « Βικιπαίδεια » ως υπερσύνδεσμο. Για την εμφάνιση μιας εικόνας ως συνδέσμου, μπορεί να εισαχθεί ένα στοιχείο «img» ως περιεχόμενο του στοιχείου «a». Όπως και το «br», το «img» είναι άδειο στοιχείο. Έχει ιδιότητες αλλά δεν έχει περιεχόμενο, ούτε ετικέτα τερματισμού: <a ></a>.
Ιδιότητες
Υπάρχουν και μερικές κοινές ιδιότητες οι οποίες εμφανίζονται σε πολλά στοιχεία:
Το στοιχείο  μπορεί να χρησιμοποιηθεί για να επιδείξει μερικές από τις πιο πάνω ιδιότητες:  Αυτό το παράδειγμα εμφανίζεται ως: <abbr id="anId" class="jargon" style="color:purple;" title="Hypertext Markup Language">HTML. Στους περισσότερους φυλλομετρητές, όταν σταθεί ο δείκτης του ποντικιού πάνω από αυτό το στοιχείο, τότε θα εμφανιστεί ένα αναδυόμενο παράθυρο με το περιεχόμενο «Hypertext Markup Language».
Τα περισσότερα στοιχεία μπορούν επίσης να δεχτούν την ιδιότητα  η οποία καθορίζει την κατεύθυνση του κειμένου. Η τιμή «rtl» της ιδιότητας, δείχνει κείμενο που διαβάζεται από δεξιά προς τα αριστερά, όπως για παράδειγμα στα Αραβικά, στα Περσικά ή στα Εβραϊκά.
Αναφορές οντοτήτων χαρακτήρων
Από την έκδοση 4.0 και μετά, στην HTML ορίζεται ένα σύνολο από 252 αναφορές οντοτήτων χαρακτήρων και ένα σύνολο από 1.114.050 αναφορές οντοτήτων αριθμών. Και τα δύο σύνολα επιτρέπουν τη γραφή μοναδικών χαρακτήρων ως σήμανση, αντί χρησιμοποιώντας τους ίδιους τους χαρακτήρες. Ένας χαρακτήρας και η αντίστοιχη σήμανση γι' αυτόν θεωρούνται ισοδύναμες οντότητες, και εμφανίζονται ίδια.
Αυτή η δυνατότητα διαφυγής χαρακτήρων με αυτόν τον τρόπο επιτρέπει την ερμηνεία χαρακτήρων όπως  και   (όταν γράφονται ως   και , αντίστοιχα) ως κείμενο και όχι ως σήμανση. Για παράδειγμα, ο χαρακτήρας  κανονικά σημαίνει την έναρξη μιας ετικέτας, και το   σημαίνει την έναρξη μιας αναφοράς οντότητας χαρακτήρα ή αριθμού. Η γραφή τους ως  ή   ή   επιτρέπει στο   να συμπεριλαμβάνεται μέσα στο περιεχόμενο ενός στοιχείου ή μέσα στην τιμή μιας ιδιότητας. Επίσης, ο χαρακτήρας διπλών εισαγωγικών, ο οποίος χρησιμοποιείται για να περιβάλλει την τιμή μιας ιδιότητας, πρέπει να γράφεται ως  ή   ή   όταν εμφανίζεται μέσα στην ίδια την τιμή της ιδιότητας. Ομοίως, ο χαρακτήρας μονών εισαγωγικών, πρέπει να γράφεται ως  ή   (αλλά όχι ως  , με εξαίρεση την γραφή σε XHTML ) όταν εμφανίζεται μέσα στην ίδια την τιμή της ιδιότητας. Αν ένας δημιουργός εγγράφου HTML παραβλέψει να γράψει αυτά τα σύμβολα ως οντότητες χαρακτήρων ή αριθμών, τότε μερικοί browser μπορούν να είναι αρκετά επιεικείς και προσπαθούν να χρησιμοποιήσουν το παραπλήσιο περιεχόμενο για να μαντέψουν την πρόθεση του χρήστη. Το αποτέλεσμα δεν παύει να είναι άκυρη σήμανση, η οποία κάνει το έγγραφο λιγότερο προσιτό σε άλλους browser οι οποίοι μπορεί να προσπαθήσουν να αναλύσουν το έγγραφο για άλλους σκοπούς, όπως για παράδειγμα για την καταχώρηση του περιεχομένου του σε μηχανές αναζήτησης.
Η διαφυγή διευκολύνει επίσης τη χρήση χαρακτήρων που είτε είναι δύσκολο να δακτυλογραφηθούν, είτε δεν συμπεριλαμβάνονται καν στην κωδικοποίηση χαρακτήρων του εγγράφου. Για παράδειγμα, ο τονισμένος χαρακτήρας  (δηλαδή το  ), ο οποίος τυπικά συναντάται σε μερικές ευρωπαϊκές γλώσσες, μπορεί να γραφεί σε οποιοδήποτε έγγραφο HTML ως η οντότητα   ή ως η αριθμητική αναφορά   ή , χρησιμοποιώντας χαρακτήρες οι οποίοι είναι διαθέσιμοι σε όλα τα πληκτρολόγια και υποστηρίζονται σε όλες τις κωδικοποιήσεις χαρακτήρων. Οι κωδικοποιήσεις Unicode, όπως η UTF-8, είναι συμβατές με όλους τους σύγχρονους browser και επιτρέπουν την πρόσβαση σε σχεδόν όλους τους χαρακτήρες όλων των συστημάτων γραφής του κόσμου.
Δήλωση τύπου εγγράφου
Τα έγγραφα HTML πρέπει να αρχίζουν με μια Δήλωση τύπου εγγράφου (Document Type Declaration, ανεπίσημα λέγεται και «doctype»). Αυτή η δήλωση βοηθά τους browser να καταλάβουν πώς πρέπει να διαβάσουν το περιεχόμενο του εγγράφου και πώς να το παρουσιάσουν μετά, και ιδιαίτερα όταν χρησιμοποιείται το quirks mode.
Ο αρχικός σκοπός του doctype ήταν να επιτρέπει την ανάλυση και επιβεβαίωση των εγγράφων HTML από εργαλεία SGML τα οποία ήταν βασισμένα στο Document Type Definition (DTD). Το DTD στο οποίο αναφέρεται το DOCTYPE περιέχει μια γραμματική σε γλώσσα μηχανής, η οποία καθορίζει τι επιτρέπεται και τι απαγορεύεται να υπάρχει μέσα στο έγγραφο. Οι browser, από την άλλη, δεν υλοποιούν την HTML ως εφαρμογή της SGML και συνεπώς δεν διαβάζουν το DTD. Στην HTML5 δεν ορίζεται κανένα DTD, λόγω εγγενών τεχνολογικών περιορισμών. Έτσι το doctype δεν αναφέρεται σε κανένα.
Ένα παράδειγμα doctype σε HTML 4 είναι: Αυτή η δήλωση αναφέρεται στο DTD για την εκδοχή «strict» της HTML 4.01. Τα προγράμματα επιβεβαίωσης κώδικα τα οποία βασίζονται σε SGML, διαβάζουν το DTD με σκοπό να ερμηνεύσουν κατάλληλα το έγγραφο και να επαληθεύσουν την ορθότητά του. Στους σύγχρονους browser, ένα έγκυρο doctype ενεργοποιεί τη λειτουργία κατά τα πρότυπα, αντί για το quirks mode.
Σημασιολογική
Η Σημασιολογική HTML είναι ένας τρόπος γραφής της HTML με έμφαση στο νόημα της σημασμένης πληροφορίας παρά στην εμφάνισή της. Η HTML συμπεριλαμβάνει σημασιολογικά στοιχεία από την σύλληψή της, συμπεριλαμβάνει όμως και στοιχεία αποκλειστικά εμφανισιακά, όπως τις ετικέτες,   και. Υπάρχουν επίσης και τα σημασιολογικά ουδέτερα span και div. Από τα τέλη της δεκαετίας του 1990, όταν τα CSS άρχισαν να δουλεύουν στους περισσότερους browser, οι σχεδιαστές ιστοσελίδων ενθαρρύνονταν να αποφεύγουν τη χρήση των εμφανισιακών ετικετών της HTML και να προτιμούν να διαχωρίζουν το περιεχόμενο από την παρουσίαση.
Σε μια συζήτηση για τον Σημασιολογικό ιστό, ο Τιμ Μπέρνερς Λι και άλλοι έδωσαν παραδείγματα τρόπων με τους οποίους έξυπνα λογισμικά πελάτη ιστού θα μπορούν μια μέρα να περιηγούνται στον Ιστό και να βρίσκουν, να φιλτράρουν και να συσχετίζουν τα προηγουμένως άσχετα και αδημοσίευτα δεδομένα, προς όφελος των ανθρώπων χρηστών. Δέκα χρόνια μετά, δεν είναι ακόμα κοινή η χρήση τέτοιων προγραμμάτων, αλλά μερικές από τις ιδέες του Web 2.0, των mashups και των ιστοσελίδων σύγκρισης τιμών προϊόντων μπορεί να πλησιάζουν στο σκεπτικό εκείνο. Η βασική διαφορά μεταξύ αυτών των εφαρμογών και των έξυπνων λογισμικών του Μπέρνερς Λι, είναι ότι οι τρέχουσες μέθοδοι συγκέντρωσης πληροφοριών συνήθως σχεδιάζεται από προγραμματιστές ιστού, οι οποίοι ήδη ξέρουν τις τοποθεσίες ιστού και τα API των δεδομένων που θέλουν να συνενώσουν, να συγκρίνουν και να συνδυάσουν.
Ένας σημαντικός τύπος λογισμικοί που περιηγείται αυτόματα το διαδίκτυο και διαβάζει ιστοσελίδες, χωρίς προηγούμενη γνώση του περιεχομένου τους, είναι και τα προγράμματα των μηχανών αναζήτησης. Αυτά τα λογισμικά εξαρτούνται από την σημασιολογική σαφήνεια των ιστοσελίδων που βρίσκουν, καθώς χρησιμοποιούν διάφορες τεχνικές και αλγόριθμους για να διαβάζουν και να ταξινομούν εκατομμύρια σελίδων καθημερινά, και να παρέχουν στους επισκέπτες τους τη δυνατότητα αναζήτησης, χωρίς την οποία ο Παγκόσμιος Ιστός θα είχε μόνο ένα μικρό κλάσμα της χρησιμότητάς του.
Οι σημασιολογικές δομές που ήδη υπάρχουν στην HTML, είναι σημαντικό να εφαρμόζονται καθολικά, για να βοηθούν το περιεχόμενο του δημοσιευμένου κειμένου να γίνεται καλύτερα αντιληπτό. Με αυτό τον τρόπο, τα λογισμικά των μηχανών αναζήτησης, αλλά και άλλα λογισμικά που φτιάχνουν mashup ή άλλα υβρίδια από το περιεχόμενο των ιστότοπων θα μπορούν καλύτερα να εκτιμούν τη σημασία του κειμένου που βρίσκουν στα έγγραφα HTML. Προς το σκοπό αυτό, οι ετικέτες της HTML που εξυπηρετούσαν μόνο εμφανισιακό σκοπό θεωρούνται ξεπερασμένες στην XHTML, και απαγορεύονται στην HTML5.
Τέλος, η σημασιολογικά γραμμένη HTML βελτιώνει την προσιτότητα των εγγράφων στον ιστό. Για παράδειγμα, στους browser για χρήστες με προβλήματα όρασης ή ακοής, είναι πιο εύκολη η σωστή απόδοση της δομής του εγγράφου με τρόπο άλλο από τον οπτικό, όταν αυτό είναι σωστά σημασιολογικά σημασμένο.
Μεταφορά της HTML
Τα αρχεία HTML, όπως συμβαίνει και με τους υπόλοιπους τύπους αρχείων του υπολογιστή, μπορούν να μεταφερθούν με πολλούς τρόπους. Ωστόσο, λόγω της λειτουργίας της HTML, οι δύο πιο συνηθισμένοι τρόποι είναι μέσω HTTP από έναν εξυπηρετητή, ή μέσω E-mail.
HTTP
Ο Παγκόσμιος Ιστός αποτελείται κυρίως από αρχεία HTML τα οποία μεταφέρονται από εξυπηρετητές προς browsers χρησιμοποιώντας το πρωτόκολλο HTTP. Ωστόσο, μια που το ίδιο πρωτόκολλο μπορεί επιπλέον να μεταφέρει εικόνες, ήχο και άλλο περιεχόμενο, χρειάζεται ένας τρόπος αναγνώρισης του τύπου του περιεχομένου που μεταφέρεται. Έτσι, μαζί με το ίδιο το αρχείο, μεταφέρονται και μερικές επιπλέον πληροφορίες, ή μεταδεδομένα, μεταξύ αυτών και ο τύπος ΜΙΜΕ (για παράδειγμα  ή  ) καθώς και η κωδικοποίηση χαρακτήρων που χρησιμοποιείται.
Στους σύγχρονους browser, ο τύπος MIME που συνοδεύει το αρχείο HTML μπορεί να επηρεάζει τον τρόπο που αυτό εμφανίζεται. Για παράδειγμα, ένα αρχείο το οποία συνοδεύεται από έναν τύπο XHTML MIME, αναμένεται να είναι γραμμένο σε γλώσσα σωστά διατυπωμένη, κατά τα πρότυπα της XML. Αν δεν είναι, τότε τα σφάλματα στον κώδικα μπορεί να αποτρέψουν την ορθή απεικόνιση του αρχείου. Επειδή η XHTML 1.0 και η XHTML 1.1 είναι πάντα συμβατές με την XML, το W3C υποστηρίζει ότι δεν παίζει ρόλο ποιος τύπος MIME θα χρησιμοποιηθεί. .
HTML e-mail
Αρκετά προγράμματα ηλεκτρονικής αλληλογραφίας ενσωματώνουν δυνατότητες της HTML, ώστε να επιτρέπουν στους χρήστες να χρησιμοποιούν την σήμανση της HTML στα μηνύματά τους, για να στέλνουν κείμενο με χρώμα, με μορφοποίηση, ή και με ενσωματωμένες εικόνες και διαγράμματα. Ωστόσο, οι μέθοδοι αυτές προκαλούν μερικά προβλήματα, τα οποία προκαλούνται αφ' ενός από την έλλειψη κάποιου προτύπου για την περίληψη HTML σε E-mail (με αποτέλεσμα ο κάθε προγραμματιστής να ενεργεί κατά βούληση), και αφ' ετέρου από τη δυνατότητα εκμετάλλευσης αυτών των δυνατοτήτων από κακόβουλους χρήστες.
Ονόματα αρχείων
Ο πιο κοινός τύπος αρχείου για έγγραφα HTML είναι, όμως έχει επιβιώσει και η συντόμευση  , από μερικά παλαιότερα λειτουργικά συστήματα που δεν αναγνώριζαν επεκτάσεις αρχείων με περισσότερα από τρία γράμματα. Επιπλέον, στα Microsoft Windows χρησιμοποιείται ο τύπος  (από το HTML Application) ο οποίος δείχνει ότι το αρχείο συμπεριλαμβάνει HTML μαζί με κάποια δυναμικά στοιχεία που το κάνουν να εκτελείται ως εφαρμογή.
Δημιουργία με προγράμματα WYSIWYG
Ένα θέμα αντιπαράθεσης στις κοινότητες των δημιουργών περιεχομένου για τον Ιστό είναι η χρήση προγραμμάτων WYSIWIG (What You See Is What You Get), δηλαδή προγραμμάτων στα οποία ο χρήστης σχεδιάζει οπτικά τη σελίδα όπως θα φαίνεται μετά στον browser του επισκέπτη. Αυτό κάνει τη γνώση της HTML προαιρετική για την κατασκευή μιας ιστοσελίδας. Αυτό το μοντέλο δημιουργίας με προγράμματα WYSIWIG έχει γνωρίσει έντονες κριτικές, κυρίως λόγω της κακής ποιότητας του κώδικα που δημιουργείται αυτόματα.
Παρόλα αυτά, οι επεξεργαστές ιστοσελίδων WYSIWYG είναι δημοφιλείς λόγω της ευκολίας που παρέχουν.
Πηγές
Κατηγορία:Γλώσσες σήμανσης-μορφοποίησης
STS-97
Η πτήση STS-97 (αγγλ. Space Transportation System, διαστημικό σύστημα μεταφορών) είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). Πραγματοποιήθηκε με το διαστημικό λεωφορείο Εντέβορ από τις 30 Νοεμβρίου μέχρι τις 11 Δεκεμβρίου του 2000 από το συγκρότημα εκτοξεύσεων LC-39Β του ακρωτηρίου Κέννεντυ.
Πλήρωμα
Το πλήρωμα που επάνδρωσε την πτήση: * Αριθμός πτήσεων (συμπεριλαμβανομένης της παρούσας STS-97), ακολουθούμενος από τα εμβλήματα των αποστολών, στις οποίες έχουν πάρει μέρος.
Mission highlights
left|thumb|150px|Το [[Διαστημικό Λεωφορείο Εντέβορ|Εντέβορ στην εξέδρα εκτοξεύσεων LP39-B λίγο πριν από την πτήση STS-97.]]
Κατά τη διάρκεια της ενδεκαήμερης αποστολής, ο αρχικός στόχος εκπληρώθηκε, ο οποίος ήταν να παραδοθεί και να συνδεθεί με το διεθνή διαστημικό σταθμό το πρώτο σύνολο παροχής ενέργειας από ηλιακά κύτταρα. Οι αστροναύτες διενήργησαν τρεις διαστημικούς περιπάτους, κατά τη διάρκεια των οποίων προετοίμασαν μια μονάδα ελλιμενισμού για την άφιξη της εργαστηριακής ενότητας Destiny, εγκατέστησαν επιπλέοντες ανιχνευτές δυναμικού (αγγλ. Floating Potential Probes) για την μέτρηση του ηλεκτρικού δυναμικού που περιβάλλει το σταθμό, εγκατέστησαν ένα καλώδιο φωτογραφικών μηχανών έξω από την μονάδα Unity, και μετέφεραν προμήθειες, εξοπλισμό και απορρίμματα μεταξύ του διαστημικού λεωφορείου και του σταθμού.
Την τρίτη ημέρα της πτήσης, ο κυβερνήτης Brent Jett επέτυχε την σύνδεση με τον σταθμό. right|thumb|200px|Ο [[Joseph R. Tanner|Tanner ενώ κάνει τον τελευταίο διαστημικό περίπατο στις 7 Δεκεμβρίου 2000. Στα αριστερά φαίνεται μέρος του συστήματος ηλιακής ενέργειας.]]
Από μέσα από το διαστημόπλοιο, ο Garneau χρησιμοποίησε το Canadarm για να ξεφορτώσει το P6 ζευκτόν από το αμπάρι του διαστημικού λεωφορείου, φέρνοντάς το στην θέση διανυκτέρευσης. Ο Tanner και ο Noriega πέρασαν μέσα από την σήραγγα ελλιμενισμού του διαστημοπλοίου και άνοιξαν την μπούκα του σταθμού και τοποθέτησαν τα πρώτα πακέτα με προμήθειες και υλικό υπολογιστών στον σταθμό.
Την τέταρτη μέρα της πτήσης, το τριμελές πλήρωμα της αποστολής 1 μπήκε στη μονάδα Unity για πρώτη φορά. left|thumb|210px|Φωτογραφία του ISS όπως φαινόταν στις [[9 Δεκεμβρίου 2000 από το διαστημόπλοιο που μόλις αποσυνδέθηκε. Το νέο σύστημα ηλιακής ενέργειας είναι ορατό στην κορυφή.]]
Στις 9 Δεκεμβρίου, τα δύο πληρώματα ολοκλήρωσαν τις εργασίες φόρτωσης και εκφόρτωσης μεταξύ του σταθμού και του διαστημοπλοίου. Το πλήρωμα του Εντέβορ αποχαιρέτισε το πλήρωμα της αποστολής 1 που έμεινε στον σταθμό και έκλεισε τις πόρτες, αποσυνδέθηκε από το σταθμό μετά από αυτή την εξαήμερη διαμονή και ξεκίνησε για την επιστροφή στην γη.
Εξωτερικοί σύνδεσμοι
Κατηγορία:Αποστολές Διαστημικών Λεωφορείων Κατηγορία:Αποστολές στο Διεθνή Διαστημικό Σταθμό Κατηγορία:Διαστημικές αποστολές το 2000
Νομός Πρέβεζας
Ο Νομός Πρέβεζας υπήρξε μια αυτοδιοικητική δομή της Ελλάδος, στο γεωγραφικό διαμέρισμα της Ηπείρου και καταλάμβανε την έκταση των σημερινών δήμων Πρέβεζας, Ζηρού και Πάργας. Άρχων του Νομού ήταν ο εκάστοτε νομάρχης Πρέβεζας. Ο Νομός Πρέβεζας καταργήθηκε το 2010 με το Ν.3852/2010 (Πρόγραμμα Καλλικράτης). Σήμερα αποτελεί την Περιφερειακή Ενότητα Πρέβεζας, μια υποδιαίρεση της Περιφέρειας Ηπείρου. Βρίσκεται στη νοτιοδυτική άκρη της Ηπείρου. Συνορεύει προς βορρά με τους νομούς Θεσπρωτίας και Ιωαννίνων, ανατολικά με το νομό Άρτας και βρέχεται από τον Αμβρακικό κόλπο και δυτικά βρέχεται από το Ιόνιο Πέλαγος. Ο πληθυσμός του φτάνει τους 57.491 κατοίκους (απογραφή 2011) και έχει πρωτεύουσα την Πρέβεζα. Η θέση του νομού, η μορφολογία του εδάφους και το ήπιο κλίμα του είναι τα βασικά πλεονεκτήματα που διαμορφώνουν τον χαρακτήρα του. Βασικές ασχολίες των κατοίκων είναι η γεωργία, η κτηνοτροφία και η αλιεία. Πρώιμα φρούτα και λαχανικά, εσπεριδοειδή, λάδι, ελιές και δημητριακά είναι τα κύρια προϊόντα του νομού.
Περιφερειακή Ενότητα Πρέβεζας
Από το 2011 και με την εφαρμογή του Προγράμματος «Καλλικράτης», ο νομός Πρέβεζας αποτελεί την Περιφερειακή Ενότητα Πρέβεζας της Περιφέρειας Ηπείρου (με έδρα την Πρέβεζα). Με τη συνένωση και συγχώνευση των Δήμων, όπως προέβλεπε το Πρόγραμμα, οι νέοι δήμοι του Νομού Πρέβεζας είναι οι ακόλουθοι: thumb|250px|Κολάζ εικόνων από την Π.Ε Πρέβεζας, από πάνω προς τα κάτω και με τη φορά του ρολογιού: Πάργα, Μνημείο του Ζαλόγγου, Λίμνη Ζηρού, Αρχαία Νικόπολη, Λιμάνι της Πρέβεζας.
Προστατευόμενες τοποθεσίες
Η παράκτια θαλάσσια ζώνη από την περιοχή της Πάργας (ακρ. Κελαδιό) ως το ακρωτήριο Άγιος Θωμάς στη Λυγιά Πρέβεζας είναι προστατευόμενος βιότοπος του Natura 2000 με κωδικό GR2140003. αριστερά|μικρογραφία|Ποτάμι και θάλασσα, στο ακρωτήριο Κελαδιό του Νομού Πρέβεζας
Συνασπισμός κομμάτων της Βοϊβοντίνα
Ο Συνασπισμός κομμάτων της Βοϊβοντίνα (σερβικά : Коалиција "Војвођанске партије") ήταν μια πολιτική συμμαχία στις εκλογές στη Σερβία στις 21 Ιανουαρίου 2007. Η συμμαχία κέρδισε 0,18% της λαϊκής ψήφου χωρίς να κερδίσει έδρες στο κοινοβούλιο.
Ο ηγέτης της πολιτικής συμμαχίας ήταν o Ιγκόρ Κουργιάτσκι.
Παραπομπές
Κατηγορία:Πολιτικά κόμματα της Σερβίας
Όμπλαστ της Κοστρομά
Το Όμπλαστ της Κοστρομά (ρωσικά: Костромска́я о́бласть) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται στη μέση περίπου της απόστασης από τη Μόσχα ως τα Ουράλια και οφείλει την ονομασία του στην πρωτεύουσα Κοστρομά (268.742 κάτοικοι - απογρ. 2010).
Στα πρώτους αιώνες μ.Χ. η περιοχή κατοικούταν από διάφορα φινο-ουγγρικά φύλα που είχαν συγκροτήσει ένα είδος συνομοσπονδίας. Αργότερα έγινε τμήμα του Κράτους των Ρως και αποτέλεσε σημαντικό εμπορικό σταθμό στο σύστημα ποτάμιων μεταφορών (διαρρέεται από εκατοντάδες ποταμούς με σημαντικότερο το Βόλγα). Στον ύστερο μεσαίωνα, όταν η κεντρική και νότια Ρωσία βρισκόταν κάτω από τον έλεγχο της Χρυσής Ορδής, μαζί με την Κοστρομά άκμασαν η Νέρεχτα, το Γκάλιτς, το Σολιγκάλιτς. Οι πόλεις αυτές ανήκουν σήμερα στο Χρυσό Δακτύλιο.
Βασικές οικονομικές δραστηριότητες είναι η ξυλεία (το 73% καλύπτεται από δάση που αποτελούν τμήμα της τάιγκα), η παραγωγή υφασμάτων και ο τουρισμός. Η αναλογία αστικού προς αγροτικό πληθυσμό είναι 2 προς 1, αν και με εξαίρεση την πρωτεύουσα (όπου κατοικεί το 1/3 του πληθυσμού) καμία άλλη πόλη δεν ξεπερνά τους 30.000 κατοίκους.
Εξωτερικοί σύνδεσμοι
Κοστρομα
1024 Χέιλ
Ο Χέιλ (Hale) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,706. Ανακαλύφθηκε το 1923 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν (Αστεροσκοπείο Γιερκς), στις ΗΠΑ, και πήρε το όνομά του από το επώνυμο του Αμερικανού αστρονόμου Τζωρτζ Έλερυ Χέιλ.
Φυσικά χαρακτηριστικά
Η μέση διάμετρος του Χέιλ εκτιμάται σε 41,36 χιλιόμετρα. Ο φασματικός τύπος του είναι Ch, ενώ το άλβεδό του είναι 0,059. Είναι άγνωστο αν και με ποια περίοδο περιστρέφεται ο Χέιλ γύρω από τον εαυτό του.
Εξωτερικοί σύνδεσμοι
Χειλ
Πορτοκαλάδα
Η πορτοκαλάδα είναι ένα δροσιστικό ποτό, αναψυκτικό, από χυμό πορτοκαλιού. Μπορεί να παρασκευαστεί εύκολα και στο σπίτι, πίνεται πολύ το καλοκαίρι παγωμένο λόγω της δροσερής του γεύσης, σερβίρεται σαν χυμός ακόμα σε κοκτέιλ ποτών, όπως ούζο-πορτοκάλι. Το χρώμα της είναι συνήθως αποχρώσεις του κίτρινου ή πορτοκαλί, άλλα βγαίνει και σε αποχρώσεις του κόκκινου (το γνωστό ως σανγκουίνι) ή ακόμα και του ροζ.
Η σπιτική πορτοκαλάδα μπορεί να είναι χυμός που προήλθε από το στύψιμο των πορτοκαλιών που πίνεται όπως είναι ή με την προσθήκη λίγης ζάχαρης. Μπορεί επίσης να παρασκευαστεί σπιτική πορτοκαλάδα εφάμιλλη της εμπορικής με βράσιμο της φλούδας και ζάχαρης και με την προσθήκη του χυμού δημιουργείται συμπυκνωμένη πορτοκαλάδα.
Η πορτοκαλάδα χρησιμοποιείται και σαν κύριο συστατικό σε γλυκό όπως το Πορτοκαλόγλυκο, ή σε γλυκό ψυγείου.
Η εμπορική πορτοκαλάδα παρασκευάζεται και πωλείται από πολλές εταιρείες ως αναψυκτικό σε χάρτινη, πλαστική ή συσκευασία αλουμινίου. Πωλείται σαν χυμός πορτοκαλιού, σαν πορτοκαλάδα με ανθρακικό ή χωρίς ανθρακικό. Συστατικά της είναι ο χυμός πορτοκαλιού, νερό, ανθρακικό, γλυκαντικές ύλες, αρωματικές ύλες και συντηρητικά.
Παραπομπές
Κατηγορία:Χυμοί Κατηγορία:Σύμβολα της Φλόριντα
Κυβερνείο Αλεξάνδρειας
Το Κυβερνείο της Αλεξάνδρειας (αραβικά : محافظة الإسكندرية Muḥāfaẓat al Iskandariyya) είναι διοικητική διαίρεση (Κυβερνείο) της Αιγύπτου. Είναι ένα αστικό κυβερνείο που βρίσκεται στο βόρειο τμήμα της χώρας όπου βρέχεται από τη Μεσόγειο Θάλασσα, περιλαμβάνει την πόλη της Αλεξάνδρειας και τα περίχωρα της καθιστώντας το ένα από τα σημαντικότερα λιμάνια της Αιγύπτου. Το κυβερνείο καταλαμβάνει έκταση 2.818 τ.χλμ. και έχει 4.799.740 κατοίκους. Συνορεύει με τη Μεσόγειο θάλασσα στα βόρεια, με το Κυβερνείο Μπεχέιρα και το Κυβερνείο Ματρούχ στα δυτικά.
Διοικητική διαίρεση
Το κυβερνείο υποδιαιρείται σε εννέα μικρότερες περιοχές όπου οι επτά αποτελούν τμήμα της Αλεξάνδρειας και τρεις πόλεις την Ελ Αγαμί την Μποργκ Ελ Αράμπ και τη Νέα Μποργκ Ελ Αράμπ. Οι υποδιαιρέσεις είναι οι εξής :
Έμβλημα
Το κυβερνείο έχει έμβλημα τον Φάρο της Αλεξάνδρειας, αριστερά του στέκεται μπροστά σε ένα πλοίο η θεά Ίσιδα κρατώντας έναν πάπυρο, σύμβολο της σοφίας και της γνώσης.
Παραπομπές
Κατηγορία:Κυβερνεία της Αιγύπτου
Μαίρη Λαλοπούλου
Η Μαίρη Λαλοπούλου (Αθήνα 1926;-14 Μαΐου 1989) ήταν Ελληνίδα ηθοποιός.
Βιογραφία
Πρωτοεμφανίστηκε με το Ρεαλιστικό Θέατρο, στο έργο Χρυσάφι (1949). Έπαιξε σε ρόλους καρατερίστας σε αρκετές κινηματογραφικές ταινίες, κυρίως κωμωδίες. Έπαιξε επίσης σε παραστάσεις στο Εθνικό Θέατρο.
Θεατρικές παραστάσεις
Συμπληρωματικός πίνακας θεατρικών παραστάσεων στις οποίες συμμετείχε η Λαλοπούλου, ως ηθοποιός
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Κατηγορία:Μέλη της ΕΠΟΝ Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Δήμος Περάματος (αποσαφήνιση)
Με την ονομασία Δήμος Περάματος μπορεί να αναφέρονται:
Κατηγορία:Αποσαφηνίσεις ελληνικών τοπωνυμίων
Πανελλήνιοι αγώνες σκοποβολής πήλινου στόχου 1971
Οι Πανελλήνιοι αγώνες σκοποβολής πήλινου στόχου 1971 ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Στους αγώνες συμμετείχαν σκοπευτές από όλη την Ελλάδα και την Κύπρο. Το 44ο Πανελλήνιο πρωτάθλημα τραπ πραγματοποιήθηκε μεταξύ 13 και 14 Ιουνίου του 1971. Πρωταθλητής αναδείχθηκε ο Ευάγγελος Πατρώνης του Ο.Φ.Κ.Ο. με 184 επιτυχίες.
Τραπ
Παρακάτω αναφέρονται οι έξι πρώτοι αθλητές.
Σκιτ
Παρακάτω αναφέρονται οι έξι πρώτοι αθλητές.
Παραπομπές
1971 Κατηγορία:Διοργανώσεις σκοποβολής στην Αθήνα Κατηγορία:Σκοποβολή το 1971
ΦΚ Άρσεναλ Χάρκιβ
Η ΦΚ Άρσεναλ Χάρκιβ είναι μια επαγγελματική, ποδοσφαιρική ομάδα από το Χάρκοβο, Ουκρανία. Ιδρύθηκε το 1998. Το 2005 η ομάδα προβιβάστηκε στο Πρωτάθλημα ποδοσφαίρου Ουκρανίας και μετονομάστηκε σε ΦΚ Χάρκιβ. Η Άρσεναλ συνέχισε να υπάρχει αλλά δημιούργησε νέα ομάδα στο.
Εξωτερικοί σύνδεσμοι
Κατηγορία:Ποδοσφαιρικές ομάδες Ουκρανίας Κατηγορία:Ιδρύσεις ποδοσφαιρικών ομάδων το 1998
Εθνικός ύμνος της Ανδόρρας
μικρογραφία|Σημαία της Ανδόρρας. El Gran Carlemany (Ο Μέγας Καρλομάγνος) ονομάζεται ο εθνικός ύμνος της Ανδόρρας του οποίου τους στίχους έγραψε ο Joan Benlloch i Vivo (1864-1926). Συνθέτης είναι ο Enric Marfany Bons (1871-1942). Η Ανδόρα καθιέρωσε το τραγούδι αυτό ως εθνικό ύμνο το 1921.
Καταλανικοί στίχοι
El gran Carlemany, mon Pare dels alarbs em deslliurà,
Princesa nasquí i Pubilla entre dues nacions neutral
Sols resto l'única filla de l'imperi Carlemany.
Creient i lliure onze segles, creient i lliure vull ser.
Siguin els furs mos tutors i mos Prínceps defensors!
I mos Princeps defensors!
Ελληνική μετάφραση
Ο Μεγάλος Καρλομάγνος, ο Πατέρας μου, με ελευθέρωσε από τους Σαρακηνούς,
Και από τον Παράδεισο μου έδωσε τη ζωή της Meritxell, της μεγάλης Μητέρας
Γεννήθηκα Πριγκίπισσα, Κληρονόμος ουδέτερη, ανάμεσα σε δύο έθνη
Είμαι η μόνη εναπομείνασα κόρη της Αυτοκρατορίας των Καρολιδών
Πιστή και ελεύθερη για 11 αιώνες, θα είμαι πιστή και ελεύθερη
Οι νόμοι της χώρας μου ας είναι οι δάσκαλοί μου και οι ηγεμόνες η άμυνά μου!
Και οι ηγεμόνες η άμυνά μου!
Εξωτερικοί σύνδεσμοι
Κατηγορία:Εθνικά σύμβολα της Ανδόρρας Κατηγορία:Εθνικοί ύμνοι
Εθνική Μολδαβίας (καλαθοσφαίριση γυναικών)
Η εθνική ομάδα καλαθοσφαίρισης γυναικών της Μολδαβίας αντιπροσωπεύει τη Μολδαβία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Μολδαβίας (Basketball Federation of Moldova).
Μέχρι τη διακήρυξη ανεξαρτησίας της χώρας το 1991 οι αθλήτριες μολδαβικής εθνικότητας υπάγονταν στην εθνική ομάδα της Σοβιετικής Ένωσης. Σήμερα η ομάδα διαγωνίζεται στο επίπεδο της Division C.
ΦΚ Κρίβμπας
Η ΦΚ Κρίβμπας ήταν ουκρανική επαγγελματική ποδοσφαιρική ομάδα στην πόλη Κριβί Ριχ. Είχε ιδρυθεί το 1959. Τον Ιούνιο του 2013 χρεωκόπησε και αποβλήθηκε από το Πρωτάθλημα ποδοσφαίρου Ουκρανίας. Έδρα της ομάδας ήταν το Metalurh Stadium, χωρητικότητας 29.734 θεατών.
Εξωτερικοί σύνδεσμοι
Κατηγορία:ΦΚ Κρίβμπας Κατηγορία:Ιδρύσεις ποδοσφαιρικών ομάδων το 1959 Κατηγορία:Ποδοσφαιρικές ομάδες Ουκρανίας
Αδέλα της Ακουιτανίας
Η Αδέλα της Ακουιτανίας ή Αδελαΐδα της Ακουιτανίας (Adélaïde d'Aquitaine, 945 – 1004) ήταν βασίλισσα των Φράγκων και γενάρχισσα της δυναστείας των Καπετιδών.
Ήταν κόρη του Γουλιέλμου Γ΄ της Ακουιτανίας και της Αδέλας της Νορμανδίας, κόρης του Ρόλλο της Νορμανδίας. Ο πατέρας της υπέγραψε συνθήκη ειρήνης η οποία είχε σαν όρο και τον γάμο της Αδέλας με τον Ούγο Καπέτο, ο γάμος πραγματοποιήθηκε το 969.
Μετά τον θάνατο του Λουδοβίκου Ε΄ τελευταίου βασιλιά απο την δυναστεία των Καρολιδών εξελέγη νέος βασιλιάς των Φράγκων ο σύζυγος της Ούγος Καπέτος με την Αδελαίδα ως βασίλισσα. Ο Ούγος και η Αδέλα ανακηρύχθηκαν βασιλείς στο Σανλίς και στέφθηκαν στο Νογιόν.
Ο Ούγος είχε εμπιστοσύνη στην σύζυγο του που συμμετείχε σε πολλές διαπραγματεύσεις όπως με τον Όθων Β΄ της Αγίας Ρωμαϊκής Αυτοκρατορίας και την σύζυγο του Θεοφανώ Σκλήραινα. Το 985 αντιπροσώπευσε την οικογένειά της στην λεγόμενη Σύνοδο των Ισχυρών Γυναικών (colloquium dominarum) όπου υπερασπίστηκε την διεκδίκηση του Όθωνα Γ΄ στον γερμανικό θρόνο.
Οικογένεια
Με τον σύζυγό της Ούγο Καπέτο της Γαλλίας απέκτησε:
Εξωτερικοί σύνδεσμοι
Κατηγορία:Βασίλισσες και Αυτοκράτειρες της Γαλλίας Κατηγορία:Οίκος του Πουατιέ Κατηγορία:Κόμησσες του Παρισιού
Μάχη του Ρεθύμνου
Η Μάχη του Ρεθύμνου, ήταν μάχη κατά τη διάρκεια του Β΄ Παγκοσμίου Πολέμου στην Κρήτη. Ξεκίνησε το πρωί της 20ης Μαΐου 1941, όταν η ναζιστική Γερμανία ξεκίνησε αεροπορική εισβολή στην Κρήτη με την κωδική ονομασία Unternehmen Merkur ("Επιχείρηση Ερμής"). Αυστραλιανές και ελληνικές δυνάμεις υπερασπίστηκαν το αεροδρόμιο του Ρεθύμνου.
Σόλυμοι
Οι Σόλυμοι ήταν, σύμφωνα με την Ιλιάδα του Ομήρου, λαός της Μικράς Ασίας που κατοικούσε, κατά την 1η χιλιετηρίδα π.Χ., στην περιοχή που καταλάμβανουν οι μεταγενέστερες: Λυκία, Παμφυλία και Λυκαονία.
Σύμφωνα με τον μύθο
Σύμφωνα με τον μύθο, ο Βελλεροφόντης εξορίζεται από την Κόρινθο και καταφεύγει στην γειτονική Τίρυνθα, στην αυλή του βασιλέα Προίτου. Εκεί η βασίλισσα Σθενέβοια (ή Άντεια ) τον ερωτεύεται. Ο Βελλερεφόντης την αποκρούει και εκείνη τον κατηγορεί στον σύζυγό της. Θέλοντας να τον απομακρύνει από την Τίρυνθα, ο βασιλέας Προίτος τον αποστέλλει στον πεθερό του Ιοβάτη, βασιλέα της Λυκίας στη Δυτική Μικρά Ασία (έχοντας ένα κλειστό γράμμα από τον Προίτο, στο οποίο ο αποστολέας παράγγειλε στον αποδέκτη να φονεύσει τον φέροντα).
Μάχη του Ρεθύμνου
Παράδοση
Με τις ελληνικές δυνάμεις να έχουν φύγει, με έλλειψη τροφίμων και φθίνουσες προμήθειες, καθώς και λόγω της έλλειψης επικοινωνίας με τις υπόλοιπες συμμαχικές δυνάμεις στην Κρήτη (οι οποίες υποχωρούσαν ή παραδίδονταν), και λόγω της εμφάνισης πρόσθετων γερμανικών στρατευμάτων, Ο στρατηγός Ίαν Κάμπελ αποφάσισε να διατάξει την ομάδα του Ρεθύμνου να παραδοθεί στους Γερμανούς, αλλά ο αντιστράτηγος Σαντοβερ του 2/11 Τάγματος, είπε στους άνδρες του ότι μπορούσαν να παραδοθούν ή να αποφύγουν τη σύλληψη. Πολλοί επέλεξαν το δεύτερο βρίσκοντας καταφύγιο στους λόφους, ενώ άλλοι προστατεύθηκαν από ντόπιους Κρητικούς με απειλή εκτέλεσης. Από το 2/11 Τάγμα, 13 αξιωματικοί και 39 άλλα μέλη διέφυγαν στην Αίγυπτο.
Παραπομπές
Κατηγορία:Στρατιωτικές Επιχειρήσεις του Β΄ Παγκοσμίου Πολέμου στην Ελλάδα‎ Κατηγορία:Ρέθυμνο Κατηγορία:Μάχες του Β΄ Παγκοσμίου Πολέμου που περιλαμβάνουν τη Γερμανία
Σόλυμοι
Σύμφωνα με τον μύθο
Ο βασιλέας Ιοβάτης του αναθέτει τρεις αποστολές, από τις οποίες η μια είναι να αντιμετωπίσει τους Σόλυμους, οι οποίοι και κατατροπώθηκαν από τον ήρωα.
Ιστορία
Λαός της νότιας Μικράς Ασίας, κατά την Μυκηναϊκή Εποχή.
Οι Σόλυμοι επίσης ταυτίζονται και με τους επιλεγόμενους Μιλύες. Ο Ηρόδοτος αναφέρει ότι η Λυκία παλαιότερα ήταν γνωστή ως Μιλυάς.
Η ονομασία τους προέρχεται από τον Σόλυμο, τον υιό του Διός και της Χαλκήνης.
Ο Ηρωδιανός ( Περί καθολικής Προσωδίας, ζ, 172) αναφέρει σχετικά τα εξής: «Το έθνος των Σολύμων, που είναι οι Πισίδες, έλαβαν την ονομασία τους από τον Σόλυμο, τον υιόν του Διός και της Χαλκήνης».
Επίσης συνεχίζει ( Περί καθολικής Προσωδίας, βιβλ. ζ, 175) «Είναι έθνος που κατοικεί εις την Άσπενδον και την Κιλικία». Αυτό σημαίνει ότι οι Σόλυμοι εξαπλώθηκαν ανατολικά μέχρι την Κιλικία.
Στη χώρα των Σολύμων έφθασε ο Σαρπηδών, όταν εξορίστηκε από τον αδελφό του Μίνωα. Ο Σαρπηδών, ο Μίνωας και ο Ραδάμανθυς υπήρξαν υιοί του Διός και της Ευρώπης.
Ο Ηρόδοτος αναφέρει ( Ιστορίαι 1, 173, 4):
«''Καθώς φιλονικούσαν στην Κρήτην δια την βασιλείαν οι υιοί της Ευρώπης, ο Σαρπηδών και ο Μίνως, επεκράτησε ο Μίνως και εξόρισε τον Σαρπηδόνα και όσους εξεγέρθησαν κατ' αυτού. Αυτοί λοιπόν αφού εξεδιώχθησαν, έφθασαν εις την Ασίαν, εις την γην της Μιλυάδος, την οποία τώρα νέμονται οι Λύκιοι. Αυτή η χώρα την παλαιά εποχή ήταν η Μιλυάς, οι δε Μιλύες τότε ονομάζοντο Σόλυμοι''».
Ο Ευστάθιος Θεσσαλονίκης αναφέρει (Παρεκβολαί εις την Ιλιάδα 1,486):
«Μίλητος δε, η Κρητική αύτη, προϋπήρχε της Ασιανής Μιλήτου, ήν έκτισεν ο παλαιός Σαρπηδών αγαγών οικήτορας και καλέσας αυτήν κατά τον γεωγράφον εκ της Κρητικής Μιλήτου»
Εξωτερικοί Σύνδεσμοι
Παρεκβολαί εις την Ομήρου Ιλιάδα - Ευστάθιος Θεσσαλονίκης
Κατηγορία:Αρχαίοι λαοί της Ευρώπης
Παιχνίδια χωρίς σύνορα
thumbnail|300px|Λογότυπο των Παιχνιδιών Χωρίς Σύνορα. Τα Παιχνίδια Χωρίς Σύνορα (Jeux Sans Frontières - JSF) ήταν τηλεοπτικό πρόγραμμα της Ευρωπαϊκής Ένωσης Ραδιοτηλεόρασης (EBU), το οποίο ξεκίνησε το 1965 ως η διεθνής εκδοχή του γαλλικού προγράμματος Intervilles. Η ιδέα ανήκε στον Στρατηγό Σαρλ ντε Γκωλ και είχε ως στόχο τη συμφιλίωση των νέων της μεταπολεμικής Ευρώπης, μέσα από ευρηματικά παιχνίδια στα οποία διαγωνίζονταν δήμοι και κοινότητες από διαφορετικές χώρες. Ήθελε επίσης να ενισχύσει την συμφιλίωση μεταξύ της γαλλικής και της γερμανικής νεολαίας.
Η Ιστορία των Παιχνιδιών Χωρίς Σύνορα
Το 1965 τα Παιχνίδια Χωρίς Σύνορα ξεκίνησαν με τη συμμετοχή τεσσάρων χωρών (Βέλγιο, Γαλλία, Γερμανία, Ιταλία). Η τεράστια επιτυχία του προγράμματος κίνησε το ενδιαφέρον συμμετοχής πολλών ακόμα χωρών, με αποτέλεσμα το 1979 να λάβουν μέρος για πρώτη φορά οκτώ χώρες συνολικά. Το ρεκόρ αυτό καταρρίφθηκε το 1994, με τη συμμετοχή εννέα χωρών.
Μετά από 18 έτη, τα Παιχνίδια Χωρίς Σύνορα σταμάτησαν το 1983, αλλά επανήλθαν στις τηλεοπτικές οθόνες το 1988, ενώ στο απόγειο του είχε 110 εκατομμύρια τηλεθεατές πανευρωπαϊκά. Η επιστροφή των Παιχνιδιών Χωρίς Σύνορα οφείλεται στον παρουσιαστή της ιταλικής τηλεόρασης Εττόρε Αντέννα. Η EBU δήλωνε πως θα χρειαζόταν η συμμετοχή δύο «μεγάλων» χωρών στη νέα διοργάνωση, η Ιταλία ήταν μέσα, το θέμα ήταν η Γαλλία. Σε συνάντηση που είχε ο Εττόρε Αντένα με την πρόεδρο του ευρωκοινοβουλίου κα Σιμόν Βέιλ, το πρόβλημα λύθηκε σε δύο ώρες. Έως και το 1982 οι εκπομπές μεταδίδονταν ζωντανά μέσω του δικτύου της EBU στις χώρες που συμμετείχαν ενώ από το 1988 η εκπομπή προβαλλόταν μαγνητοσκοπημένη.
Το 1990 στο Μακάου της Κίνας (πορτογαλική αποικία μέχρι το 1999), έγινε η μοναδική εκπομπή των Παιχνιδιών Χωρίς Σύνορα εκτός Ευρώπης. Ήταν μια ειδική εκπομπή για τα Χριστούγεννα. Έξι χώρες πήραν μέρος: Η Ιταλία με το Μπέργκαμο, η Ισπανία με τη Χάκα, η Γιουγκοσλαβία με το Τρογκίρ, η Πορτογαλία με το Γκιμαράες, ο Άγιος Μαρίνος με την πόλη του Αγίου Μαρίνου και το Μακάου με την ομώνυμη ομάδα. Νικήτριες αναδείχθηκαν με 49 βαθμούς η Γιουγκοσλαβία με την Ιταλία.
Το 1996 αποτελεί κρίσιμη χρονιά για τα Παιχνίδια Χωρίς Σύνορα, καθώς συνέβησαν ριζικές αλλαγές στον τρόπο διεξαγωγής του προγράμματος. Προκειμένου να μετριαστεί το υψηλό κόστος της παραγωγής, ανατέθηκε η διοργάνωση όλων των εκπομπών κάθε χρονιάς σε μία και μόνο χώρα, την Ιταλία, με εξαίρεση το 1997 (όπου 9 εκπομπές διοργανώθηκαν στην Ουγγαρία και ο τελικός της χρονιάς στην Πορτογαλία).
Φαίνεται όμως ότι αυτή η αλλαγή δεν συνέβαλε θετικά στην εξέλιξη του προγράμματος, καθώς το 2000 αποφασίστηκε αρχικά η αναβολή και στη συνέχεια η οριστική διακοπή του. Το 2007 η EBU ακύρωσε την προγραμματισμένη επαναφορά του προγράμματος λόγω του υψηλού κόστους παραγωγής. Τα Παιχνίδια Χωρίς Σύνορα είναι μία από τις πιο ακριβές τηλεοπτικές παραγωγές, για παράδειγμα η ΕΡΤ (Ελληνική Τηλεόραση) δαπανούσε κάθε χρόνο για την σειρά περίπου 100 εκατομμύρια δραχμές ή 283.203 ευρώ.
Αναβίωση υπό νέα μορφή το 2019
Σύμφωνα με ανακοίνωση της Γαλλικής Τηλεόρασης το France 2 επρόκειτο να επαναφέρει τα Παιχνίδια Χωρίς Σύνορα μετά από 20 χρόνια. Η σχετική ανακοίνωση είχε γίνει στις 18 Ιουνίου 2019 στο θέατρο Μαρινί από τον Τακίς Καντιλίς γενικό διευθυντή της Γαλλικής Τηλεόρασης. Παρουσιαστής για την γαλλική τηλεόραση είναι ο Ναγκί, για τον οποίο υπήρχαν πληροφορίες ότι θα αναλάβει και την παραγωγή.
Στις 20 Δεκεμβρίου προβλήθηκε το πρώτο επεισόδιο του τηλεπαιχνιδιού Eurogames, αναβίωση του τηλεπαιχνιδιού με τη συμμετοχή της Ιταλίας, της Ελλάδας, της Πολωνίας, της Γερμανίας, της Ρωσίας και της Ισπανίας. Τα γυρίσματα γίνονται στο στούντιο Τσινετσιτά της Ρώμης. Στην Ελλάδα προβάλλεται από τον [[ΣΚΑΪ Τηλεόραση|τηλεοπτικό σταθμό ΣΚΑΪ με παρουσιαστή τον Θέμη Γεωργαντά, τρεις μήνες μετά την αρχική προβολή του στην Ιταλία. Στην Ιταλία η μετάδοση έγινε από τις 19 Σεπτεμβρίου έως τις 24 Οκτωβρίου 2019, σε παραγωγή της Mediaset, που ανήκει στον όμιλο Μπερλουσκόνι.
Τα Eurogames βασίζονται στα παιχνίδια των Γκι Λιου και Κλωντ Σαβαρί όπως αναγράφεται στους τίτλους τέλους (δείτε τις εκπομπές από Canale 5) και δεν αναφέρει ότι βασίζονται στα Παιχνίδια Χωρίς Σύνορα. Δεν χρησιμοποίησε την ίδια μορφή με τα Παιχνίδια χωρίς Σύνορα. Τα δικαιώματα αυτά τα είχε η εταιρεία Mistral που διοργάνωνε τα γαλλικά Intervilles (τα οποία προβάλλονταν από το 1962 έως το 2014, και επρόκειτο να επανέλθουν το 2020 αλλά η επιστροφή αναβλήθηκε λόγω της πανδημίας ) και την διεθνή τους έκδοση, που πλέον ανήκουν στην Banijay.
Προσπάθεια αναβίωσης του 2007
Το 2007 ΕΒU κάλεσε τα μέλη της να συμμετέχουν στα Παιχνίδια Χωρίς Σύνορα ενώ στη παραγωγή θα συμμετείχε η εταιρεία Mistral. Αν και ανεπίσημα ενδιαφέρον υπήρξε από 13 χώρες, οι χώρες που τελικά θα συμμετείχαν ήταν:
Στις 4 Ιουνίου 2007 ξεκίνησε συλλογή υπογραφών μέσω του διαδικτύου με αίτημα την επιστροφή των ΠΧΣ. Τελικά το πρόγραμμα αναβλήθηκε λόγω οικονομικών προβλημάτων και έπειτα ακυρώθηκε.
Συμμετέχουσες Χώρες
Μεταξύ 1965 και 1999, 20 χώρες συμμετείχαν συνολικά στις 30 διοργανώσεις των ΠΧΣ (αν θεωρήσουμε ως ξεχωριστές τις συμμετοχές της Ουαλίας και της Τσεχοσλοβακίας)